ระเบียบกรมทรัพยากรธรณีระเบียบกรมทรัพยากรธรณีว่าด้วยการเข้าชมพิพิธภัณฑ์ซากดึกดำบรรพ์ธรณีวิทยาและธรรมชาติวิทยาและอัตราค่าเข้าชมหรือค่าบริการอื่นพ.ศ. ๒๕๕๑[๑] อาศัยอำนาจตามความในมาตรา๓๖ แห่งพระราชบัญญัติคุ้มครองซากดึกดำบรรพ์ พ.ศ. ๒๕๕๑อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งตามมาตรา ๒๙ ประกอบกับมาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายอธิบดีกรมทรัพยากรธรณีจึงกำหนดระเบียบ ว่าด้วยการเข้าชมพิพิธภัณฑ์ซากดึกดำบรรพ์ธรณีวิทยาและธรรมชาติวิทยาและอัตราค่าเข้าชมหรือค่าบริการอื่น ดังต่อไปนี้ข้อ ๑ระเบียบนี้เรียกว่า ระเบียบกรมทรัพยากรธรณีว่าด้วยการเข้าชมพิพิธภัณฑ์ซากดึกดำบรรพ์ธรณีวิทยาและธรรมชาติวิทยาและอัตราค่าเข้าชมหรือค่าบริการอื่น พ.ศ. ๒๕๕๑ข้อ ๒ระเบียบนี้ให้ใช้บังคับตั้งแต่วันประกาศเป็นต้นไปข้อ ๓ห้ามมิให้ผู้เข้าชมพิพิธภัณฑ์ซากดึกดำบรรพ์ธรณีวิทยาและธรรมชาติวิทยากระทำการดังต่อไปนี้(๑)ขีด เขียน หรือกระทำให้ปรากฏด้วยประการใด ๆ บนซากดึกดำบรรพ์ทรัพยากรธรณีแผ่นพิมพ์แสดง อุปกรณ์ส่วนจัดแสดง อาคารสถานที่ในพิพิธภัณฑ์ซากดึกดำบรรพ์ธรณีวิทยาและธรรมชาติวิทยา(๒)กระทำการใด ๆ อันเป็นเหตุให้เกิดความชำรุด เสียหาย ก่อให้เกิดความสกปรกและไม่เป็นระเบียบแก่พิพิธภัณฑ์ซากดึกดำบรรพ์ธรณีวิทยาและธรรมชาติวิทยา(๓)กระทำการใด ๆ ภายในพิพิธภัณฑ์ซากดึกดำบรรพ์ธรณีวิทยาและธรรมชาติวิทยาเป็นที่น่ารังเกียจหรือเสื่อมเสียต่อศีลธรรมอันดี หรือส่งเสียงอื้ออึงหรือก่อความรำคาญแก่บุคคลอื่น(๔)เสพของมึนเมานำเครื่องดื่มและอาหารมารับประทานในพิพิธภัณฑ์ซากดึกดำบรรพ์ธรณีวิทยาและธรรมชาติวิทยานอกจากสถานที่ซึ่งจัดไว้ให้(๕)นำสัตว์เลี้ยงทุกชนิดเข้ามาในอาคารจัดแสดงของพิพิธภัณฑ์ซากดึกดำบรรพ์ธรณีวิทยาและธรรมชาติวิทยาผู้ใดไม่ปฏิบัติตามวรรคหนึ่งจนเป็นเหตุให้เกิดความเสียหายแก่ซากดึกดำบรรพ์ที่อยู่ในพิพิธภัณฑ์ซากดึกดำบรรพ์ธรณีวิทยาและธรรมชาติวิทยาต้องระวางโทษตามกฎหมายข้อ ๔การบันทึกภาพนิ่ง ภาพเคลื่อนไหว วิดีโอ บันทึกเทป ถ่ายสารคดีหรือถ่ายทำภาพยนตร์ ภายในอาคารจัดแสดงด้วยวิธีใดเพื่อประโยชน์ในทางการค้าจะต้องได้รับอนุญาตจากเจ้าหน้าที่พิพิธภัณฑ์ซากดึกดำบรรพ์ธรณีวิทยาและธรรมชาติวิทยาที่อธิบดีกรมทรัพยากรธรณีมอบหมายและต้องเสียค่าบริการในอัตราที่อธิบดีกรมทรัพยากรธรณีประกาศกำหนดตามความเหมาะสมของแต่ละพิพิธภัณฑ์ซากดึกดำบรรพ์ธรณีวิทยาและธรรมชาติวิทยาข้อ ๕ในกรณีที่มีการเข้าชมเป็นหมู่คณะผู้เข้าชมอาจร้องขอให้เจ้าหน้าที่จัดมัคคุเทศก์เพื่อให้บริการนำชมพิพิธภัณฑ์ซากดึกดำบรรพ์ธรณีวิทยาและธรรมชาติวิทยา และต้องเสียค่าบริการในอัตราที่อธิบดีกรมทรัพยากรธรณีประกาศกำหนดตามความเหมาะสมของแต่ละพิพิธภัณฑ์ซากดึกดำบรรพ์ธรณีวิทยาและธรรมชาติวิทยาข้อ ๖ผู้เข้าชมพิพิธภัณฑ์ซากดึกดำบรรพ์ธรณีวิทยาและธรรมชาติวิทยาต้องเสียค่าเข้าชมไม่เกินอัตราที่กำหนดตามบัญชีแนบท้ายระเบียบนี้ ทั้งนี้ให้อธิบดีกรมทรัพยากรธรณีประกาศกำหนดตามความเหมาะสมของแต่ละพิพิธภัณฑ์ซากดึกดำบรรพ์ธรณีวิทยาและธรรมชาติวิทยาข้อ ๗บุคคลดังต่อไปนี้เข้าชมพิพิธภัณฑ์ซากดึกดำบรรพ์ธรณีวิทยาและธรรมชาติวิทยาได้รับยกเว้นค่าเข้าชมตามข้อ๖(๑)ภิกษุ สามเณร ในพระพุทธศาสนา หรือนักพรตและนักบวชในศาสนาอื่น(๒)นักเรียน นิสิต และนักศึกษาในเครื่องแบบหรือหากไม่ได้แต่งเครื่องแบบต้องแสดงบัตรประจำตัวนักเรียน นิสิตและนักศึกษาที่สถาบันการศึกษาที่ตนสังกัดอยู่ออกให้(๓)นักเรียน นิสิต และนักศึกษา รวมทั้งครูและอาจารย์ผู้ควบคุม ในกรณีที่สถาบันการศึกษาขอเข้าชมเป็นหมู่คณะ(๔)คนพิการและด้อยโอกาส(๕)ผู้เข้าเยี่ยมชมกรณีพิเศษตามคำเชิญของกรมทรัพยากรธรณี(๖)เด็กที่มีอายุไม่เกิน ๑๒ ปีบริบูรณ์ หรือผู้สูงวัยอายุเกิน ๖๐ ปีบริบูรณ์ขึ้นไปและมีสัญชาติไทย(๗)ทหารผ่านศึกที่แสดงบัตรที่ต้นสังกัดออกให้(๘)พนักงานเจ้าหน้าที่ตามพระราชบัญญัติคุ้มครองซากดึกดำบรรพ์ พ.ศ. ๒๕๕๑(๙)บุคคลที่มีบัตรที่อธิบดีกรมทรัพยากรธรณีประกาศกำหนดออกให้เนื่องจากเป็นผู้ทำคุณประโยชน์ให้กับพิพิธภัณฑ์ซากดึกดำบรรพ์ธรณีวิทยาและธรรมชาติวิทยาหรือทางวิชาการเกี่ยวกับซากดึกดำบรรพ์ข้อ ๘การใช้ห้องประชุมหรือห้องบรรยายภายในพิพิธภัณฑ์ซากดึกดำบรรพ์ธรณีวิทยาและธรรมชาติวิทยาการเช่าสถานที่ขายของที่ระลึก ร้านอาหารต้องเสียค่าบริการในอัตราที่อธิบดีกรมทรัพยากรธรณีประกาศกำหนดตามความเหมาะสมของแต่ละพิพิธภัณฑ์ซากดึกดำบรรพ์ธรณีวิทยาและธรรมชาติวิทยาข้อ ๙อธิบดีกรมทรัพยากรธรณีอาจประกาศยกเว้นค่าเข้าชมพิพิธภัณฑ์ซากดึกดำบรรพ์ธรณีวิทยาและธรรมชาติวิทยาในโอกาสพิเศษตามความเหมาะสมประกาศ ณ วันที่ ๒๐ตุลาคม พ.ศ. ๒๕๕๑ปรีชา จันทร์ศิริตานนท์อธิบดีกรมทรัพยากรธรณี[เอกสารแนบท้าย]๑.บัญชีอัตราค่าเข้าชมพิพิธภัณฑ์ซากดึกดำบรรพ์ธรณีวิทยาและธรรมชาติวิทยา(ดูข้อมูลจากภาพกฎหมาย)อาจารี/ผู้จัดทำ๕ สิงหาคม ๒๕๕๖วิชพงษ์/ผู้ตรวจ๗ สิงหาคม ๒๕๕๖[๑] ราชกิจจานุเบกษาเล่ม ๑๒๕/ตอนพิเศษ ๑๘๖ ง/หน้า ๘/๘ ธันวาคม ๒๕๕๑